

 ΕΛΛΗΝΙΚΗ ΔΗΜΟΚΡΑΤΙΑ

#  ΠΑΝΕΠΙΣΤΗΜΙΟ ΙΩΑΝΝΙΝΩΝ

# ΣΧΟΛΗ ΘΕΤΙΚΩΝ ΕΠΙΣΤΗΜΩΝ

#  ΤΜΗΜΑ ΧΗΜΕΙΑΣ

 ----------------------------

**Δ/ΝΣΗ:** Παν/πολη –Ιωάννινα, 45110

**ΠΛΗΡΟΦΟΡΙΕΣ:** Α.ΜΠΙΤΟΥ

**ΤΗΛΕΦΩΝΟ:** 26510-07277

**ΠΡΟΚΗΡΥΞΗ ΕΚΛΟΓΩΝ**

**ΓΙΑ ΤΗΝ ΑΝΑΔΕΙΞΗ ΕΚΠΡΟΣΩΠΟΥ - ΜΕ ΤΟΝ ΑΝΑΠΛΗΡΩΤΗ ΤΟΥ-**

**ΤΩΝ ΜΕΛΩΝ ΤΟΥ ΕΡΓΑΣΤΗΡΙΑΚΟΥ ΔΙΔΑΚΤΙΚΟΥ ΠΡΟΣΩΠΙΚΟΥ ΤΟΥ ΤΜΗΜΑΤΟΣ ΧΗΜΕΙΑΣ
ΤΗΣ ΣΧΟΛΗΣ ΘΕΤΙΚΩΝ ΕΠΙΣΤΗΜΩΝ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ,**

**ΣΤΗΝ ΣΥΝΕΛΕΥΣΗ ΤΟΥ ΤΜΗΜΑΤΟΣ ΜΕ ΕΤΗΣΙΑ ΘΗΤΕΙΑ, ΑΠΟ 1-9-2025**

**Η ΠΡΟΕΔΡΟΣ ΤΟΥ ΤΜΗΜΑΤΟΣ**

Έχοντας υπόψη:

1. Τις διατάξεις του Ν. 4957/2022 «Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (ΦΕΚ141/21-07-2022 τ. Α'),
2. Την υπ' αριθμ. 123024/Ζ1/6-10-2022 Κοινή Υπουργική Απόφαση «Καθορισμός της διαδικασίας ανάδειξης των μονομελών οργάνων των Μονοτμηματικών Σχολών, των Τμημάτων, των Τομέων και λοιπών μονομελών οργάνων των Ανώτατων Εκπαιδευτικών Ιδρυμάτων (Α.Ε.Ι.), των εκπροσώπων των μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.) και των φοιτητών στα συλλογικά όργανα των Α.Ε.Ι. (ΦΕΚ 5220/7-10-2022 τ. Β'),
3. Τις διατάξεις του κεφαλαίου ΙΑ' «Ψηφιακή Διαφάνεια - Πρόγραμμα Διαύγεια» του N. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (ΦΕΚ 184/23-09­2020 τ. Α'),
4. Τις διατάξεις του άρθρου 192 του Ν. 4823/2021 «Αναβάθμιση του σχολείου, ενδυνάμωση των εκπαιδευτικών και άλλες διατάξεις» (ΦΕΚ136/03-08-2021 τ. Α'),
5. Την υπ' αριθμ. 5204/11-11-2021 Απόφαση του Υπουργού Επικρατείας «Λειτουργία ψηφιακής κάλπης “ΖΕΥΣ”» (ΦΕΚ 5244/12-11-2021 τ. Β')

**π ρ ο κ η ρ ύ σ σ ε ι**

εκλογές για την ανάδειξη εκπροσώπου, με τον αναπληρωτή του, των μελών του Εργαστηριακού Διδακτικού Προσωπικού (Ε.ΔΙ.Π.)**,** στην Συνέλευση του ΤμήματοςΧημείας της Σχολής Θετικών Επιστημών του Πανεπιστημίου Ιωαννίνων.

Ο παραπάνω εκπρόσωπος εκλέγεται μαζί με τον αναπληρωτή του, με άμεση μυστική και καθολική ψηφοφορία των μελών της οικείας κατηγορίας προσωπικού του ιδρύματος, από ενιαίο ψηφοδέλτιο, με ετήσια θητεία, από 1-9-2025.

Οι εκλογές θα διεξαχθούν στις **05/06/2025, ημέρα Πέμπτη , ηλεκτρονικά, από 10:00 μέχρι 12:00** με χρήση του πληροφοριακού συστήματος ΖΕΥΣ όπως ορίζει το Άρ. 2 της ΚΥΑ 123024/Ζ1/6-10-2022.

Την ευθύνη διεξαγωγής της εκλογικής διαδικασίας έχει τριμελής Εφορευτική Επιτροπή, ως όργανο Διενέργειας Εκλογών (Ο.Δ.Ε.), η οποία συγκροτείται με **απόφαση του Προέδρου**, κατόπιν ηλεκτρονικής κλήρωσης (§7, αρ. 7 και §5, αρ.9 της ΚΥΑ 123024/Ζ1/6-10-2022) τουλάχιστον πέντε (5) εργάσιμες ημέρες πριν από την ημέρα της ψηφοφορίας, και αποτελείται από μέλη του **Εργαστηριακού Διδακτικού Προσωπικού** του Τμήματος Χημείας. Οι αιτήσεις υποψηφιότητας υποβάλλονται ηλεκτρονικά στο gramchem@uoi.gr μέχρι την **15 Μαϊου 2025**, ημέρα Πέμπτη και ώρα **11:00π.μ.**, και διαβιβάζονται στο Ο.Δ.Ε.

Εφόσον η εκλογική διαδικασία αποβεί άγονη, η επαναληπτική ψηφοφορία θα πραγματοποιηθεί την 6**η Ιουνίου**, ημέρα Παρασκευή, από 10:00π.μ. μέχρι 12:00π.μ.

Κατά τα λοιπά, αναφορικά με τον τρόπο διενέργειας των εκλογών, δηλαδή την ανακήρυξη των υποψηφίων, την ψηφοφορία, τον ορισμό αντιπροσώπου από τους υποψηφίους κλπ., εφαρμογή έχει η υπ' αριθμ. 123024/Ζ1/6-10-2022 Κοινή Υπουργική Απόφαση «Καθορισμός της διαδικασίας ανάδειξης των μονομελών οργάνων των Μονοτμηματικών Σχολών, των Τμημάτων, των Τομέων και λοιπών μονομελών οργάνων των Ανώτατων Εκπαιδευτικών Ιδρυμάτων (Α.Ε.Ι.), των εκπροσώπων των μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.) και των φοιτητών στα συλλογικά όργανα των Α.Ε.Ι.» (ΦΕΚ 5220/7-10-2022 τ. Β').

Η παρούσα προκήρυξη θα αναρτηθεί στην ιστοσελίδα του Ιδρύματος, στην ιστοσελίδα του Τμήματος Χημείας της Σχολής Θετικών Επιστημών και θα διαβιβασθεί μέσω ηλεκτρονικού ταχυδρομείου σε όλα τα μέλη Ε.ΔΙ.Π. του Τμήματος Χημείας.

**Η ΠΡΟΕΔΡΟΣ ΤΟΥ ΤΜΗΜΑΤΟΣ**

**ΔΗΜΗΤΡΑ ΧΕΛΑ**

**ΚΑΘΗΓΗΤΡΙΑ**

***Κοινοποίηση:***

* Πρυτανεία
* Διεύθυνση Διοικητικού
* Μέλη Ε.ΔΙ.Π. Τμήματος Χημείας